Lav et referat af nedenstående tekst:

Tekst:
Beredskabscenter Aalborg fik mandag eftermiddag omkring klokken 16.15 melding om et meget kraftigt lynnedslag i et hus på Stenbjergvej i Aalborg Øst. Lynnedslaget startede ikke en brand, men den ene ende af taget er slået i stykker, og loftet i husets stue er faldet ned. Lynet slog ned i en kip i huset. Parret var ikke hjemme, da det skete. På grund af lynnedslaget mangler der strøm i hele kvarteret ved Stenbjergvej. - Jeg har ikke set noget lignende i mine år, uden at det har startet en brand. Det er meget store kræfter, siger Peter Reinau, der er vagthavnede inspektør ved Beredskabscenter Aalborg. Man kan ikke færdes i huset lige nu, da der er risiko for, at resten af taget og loftet styrter ned. Beredskabscenter Aalborg har prøvet at sikre bygningen og har tjekket, at der ikke er brand nogen steder efter lynnedslaget.

Referat:
Mandag eftermiddag slog et meget kraftigt lyn ned i et hus i Aalborg Øst. Den ene ende af taget er slået i stykker, men lynnedslaget startede ikke en brand.